गुजरात के बाद अब हिमाचल प्रदेश में नए मुख्यमंत्री की शपथ ग्रहण की तैयारी है. बीजेपी ने जयराम ठाकुर को नया मुख्यमंत्री चुना है और बुधवार को वे अपने मंत्रियों के साथ शपथ लेंगे. सबका ध्यान अब इस ओर है कि पहली बार सीएम बनने जा रहे जयराम ठाकुर की कैबिनेट में कौन-कौन से चेहरे शामिल होंगे. माना जा रहा है कि ठाकुर कैबिनेट में कुछ नए तो कुछ पुराने चेहरों को शामिल किया जा सकता है. राज्य में कुछ ऐसे नाम हैं, जिनका मंत्री बनना लगभग तय माना जा रहा है.